Mei Terumi

**Mei Terumi** (照美メイ, *Terumī Mei*) je **peti mizukage** (五代目水影, *Godaime Mizukage*) Sela sakrivenog u magli. Po završetku tiranske vladavine Jagure Karatačija, kao mizukage je radila na stabilizaciji unutrašnjih prilika u svom selu kao i obnavljanju diplomatije sa ostalim šinobi selima.

## Prošlost

Kao devojčica od svega devet godina, Mei je bila učesnica krvavog rituala završnog ispita na akademiji Sela sakrivenog u magli. Svoj najraniji period života provela je boreći se u vremenu kada je njeno selo bilo poznato kao Selo krvave magle.

Nakon što je stupila na poziciju mizukagea, Mei se suočila sa izazovima koje su prouzrokovale negativne posledice vladavine četvrtog mizukagea po njeno selo. U animeu, u periodu neposredno po svršetku Jagurine vladavine, Mei dobija pismo od petog kazekagea i petog hokagea, kao poziv da njeno selo učestvuje na predstojećim čunin ispitima koje organizuju njihova dva sela. Nakon konsultovanja sa Gendžijem i Aom, Mei izveštava hokagea da Selo magle ipak neće učestvovati.

## Izgled

* Mei u drugom delu.
* Mei u trećem delu.
1/2Mei je visoka, vitka žena svetlog tena. Ima gelene oči, i dugu bodljikavu kosu kestenjaste boje vezanu plavom trakom u punđu na vrhu glave, sa četiri šiške koje joj padaju preko lica. Dve šiške su kratke, od kojih jedna pokriva njeno desno oko, dok su druge dve dugačke, koje joj dopiru do grudi, spuštajući se niz obe strane lica. Obično je prikazana kako nosi svetlo crveni kramin.

Po završetku Četvrtog svetskog šinobi rata, dobila je manje bore u predelu oko usana. Takođe, kosa joj je bila primetno kraća, otprilike do donjeg dela leđa.

Nosi dugačku plavu haljinu sa dugim rukavima, koja joj dopire do kolena. Čini se da spreda ima rajsferšlus dok je sa prednje desne strane otvorena od struka prema dole. Haljina pokriva samo donji deo njenih ruku bez ramena, i donju stranu grudi. Takođe, ispod haljine nosi i sivu suknju kao i crne mrežaste dokolenice. Oko struka ima pojas za koji je zakačena torba na leđima sa leve strane, dok na nogama nosi sandale sa visokom potpeticom od kojih su joj slobodni prsti sa ljubičastim lakom na noktima.

U godinama nakon rata, prikazana je da nosi novu plavu haljinu bez rukava, dugačku do poda tako da pokriva njena stopala, kao i dve plava štitnika za podlaktice.

## Sposobnosti

S obzirom da je zaslužila titulu petog mizukagea, Mei se može smatrati jednim od najjačih živih kunoičija. Ona je staložena i ima sjanu moć zapažanja s obzirom da je uspela da na osnovu Aovog ponašanja zaključi da ga kontroliše Fu Jamanaka. Bila je dovoljno moćna da satera u ugao i Saskea Učihu i nanese mu povrede uprkos njegovom korišćenju Susanoa. Zbog svog velikog ratničkog umeća, mogla je da se zajedno sa ostala četiri kagea suoči i sa Madarom Učihom, legendarnim vođom najmoćnijeg klana u Selu lišća. Takođe, može se videti da je dobra i u tajdžicuu, uspevši da jednim udarcem nogom otera Crnog Zetsua koji je pretio da napadne feudalne gospodare.

### Nindžicu

#### Transformacije prirode

Mei može da koristi vatreni, vodeni, zemljani i munjeviti stil. Vodenim stilom mogla je stvoriti veliki vodeni talas dovoljno moćan da nadvlada moćnu vatrenu tehniku Madare Učihe, i da brzo od iste vodene mase stvori velikog vodenog zmaja. Takođe, može da upotrebi Tehniku sakrivanja u magli da prikrije svoje i pokrete svojih saboraca, ili da onesposobi protivnikov vid. Dve godine po završetku Četvrtog svetskog rata šinobija, njeno umeća u korišćenju vodenog stila joj je omogućilo da efikasno zaštiti svoje selo od velikih meteorita koji su se odvalili od Meseca.

Takođe, Mei poseduje dva kekei genkaija, od kojih je prvi stil lave. Kombinujući vatrenu i zemljanu prirodu čakre, može da pljune otrovno blato koje razara sve sa čim dođe u kontakt. Veilika količina pare koja nastaje prilikom ovakvog mlaza tečnosti služi joj kao dimna zavesa iz koje može pripremiti sledeći napad na protivnika. Takođe, veća količina ovako nastale pare bila je moćna toliko da delimično otopi Madarina Susano rebra.

Njen drugi kekei genkai, stil ključaja, omogućava joj da kombinuje vatrenu i vodenu prirodu čakre da stvori korozivnu maglu koja može otopiti sve što dodirne, pa čak i čvrste strukture od čakre kao što su Saskeova Susano rebra. Takođe poseduje sposobnost da podešava kiselost magle koju oslobađa upotrebom stila ključanja, s tim što efekat tehnike ne utiče na nju samu.